text: পুলিশকে গাড়ি উপহার দিলেন মানিক » বিডি নিউজ বুক পুলিশকে গাড়ি উপহার দিলেন মানিক » বিডি নিউজ বুক
  এসআই সুমন, বগুড়া	/ ১৩	বার পঠিত
  সেবা কার্যক্রমের সক্ষমতা বৃদ্ধির জন্য থানা পুলিশকে গাড়ি উপহার দিয়েছে বগুড়ায় শিবগঞ্জ পৌর সভার মেয়র তৌহিদুর রহমান মানিক।
  সোমবার (৭ জুন) দুপুর ১২ টায় বগুড়া জেলা পুলিশ সুপার (এসপি) আলী আশরাফ ভূঞা (বিপিএম বার) নিকট আনুষ্ঠানিকভাবে গাড়ির চাবি তুলে দেন তিনি। উপহার দেয়া এই গাড়িটি শিবগঞ্জ থানার পুলিশ সদস্যদের আইন-শৃঙ্খলা রক্ষার কাজে ব্যবহার হবে।
  শিবগঞ্জ পৌরসভার মেয়র তৌহিদুর রহমান মানিক বলেন, আমাদের শিবগঞ্জ থানা এলাকা অনেক বড়। বর্তমানে পুলিশের যে পরিমাণ গাড়ি আছে তা দিয়ে টহল ও পুলিশি সেবা দিতে তাদের কষ্ট হয়। এজন্য নিজের পক্ষ থেকে আমার এলাকার মানুষের সহযোগীতায় পুলিশকে এ গাড়ি উপহার দেয়া হলো।
  এ সময় জেলার অতিরিক্ত পুলিশ সুপার (অপরাধ) আব্দুর রশিদ, (ডিএসবি) মোতাহার হোসেন, (সদর সার্কেল ও মিডিয়া মুখপাত্র) ফয়সাল মাহমুদ, শিবগঞ্জ থানার ওসি সিরাজুল ইসলাম, উপজেলা আওয়ামী লীগের সাধারণ সম্পাদক মোস্তাফিজার রহমান মোস্তা, উপজেলা কৃষক লীগের সহ-সভাপতি সিরাজুল ইসলাম, কাউন্সিলর আবু সাঈদ, মোজাম্মেল হক, আজাদ হোসেন, ছামসুন্নাহার, মিনারা খাতুন, অলেদা বেগম, আওয়ামী লীগ নেতা রাসেল আহম্মেদ উপস্থিত ছিলেন।